Lotusstilling

Lotusstilling (sanskrit, पद्मासन, padmāsana; eller कमलासन, kamalāsana)Budilovsky, Joan; Adamson, Eve (2000): The Complete Idiot's Guide to Yoga, 2 utg., Penguin. ISBN 978-0-02-863970-3, s. 204 er en sittestilling hvor høyre fot legges over venstre bein og venstre fot over høyre bein. Det er en meditativ stilling som har sitt opphav fra oldtidens India. Det er en avansert asana (stilling) som praktiseres for meditasjon og yoga innen både hinduisme, jainisme og buddhisme. Asana er sagt å minne om en lotusblomst,«The Lotus Flower, Hindu God's Favorite Flower» og oppmuntrer til riktig pusteteknikk for den tilknyttede meditative praksis, og for fremme fysisk stabilitet.

Shiva, den meditative asketiske guden innen hinduismen; Siddhartha Gautama, grunnleggeren av buddhismen; og Tirthankara i jainisme har alle blitt avbildet sittende i lotusstillingen.«Shiva in Padmasana Lotus Pose Statue» , Goddessgift«Buddha Poses and Postures: The Meanings of Buddha Statues», The Buddhagarden«Jain Tirthankaras», Hinduwebsite

 Etymologi 
Padmāsana betyr «lotustrone» og er også en betegnelse for faktiske troner, ofte dekorert av motiv som lotusblader. I balinesiske hinduisme er et framtredende trekk ved templene en særskilt form padmasanahelligdommer. Her er tomme troner for guddommene festet på en søyle,I kristen symbolikk kalles en tom trone for hetoimasia. særlig for Akintya.

I kinesisk buddhisme er lotusposisjonen også kalt for vajra (sanskrit: vajrāsana, kinesisk: 金剛座, jīngāngzuò).Hua, Hsuan (2004): The Chan handbook: talks about meditation  (PDF). Buddhist Text Translation Society. ISBN 0-88139-951-5. s. 34 Tradisjonene til tibetansk buddhisme refererer også til lotusstillingen som «vajra-posisjonen».Rinpoche, Patrul (1998): Words of My Perfect Teacher: A Complete Translation of a Classic Introduction to Tibetan Buddhism, Padmakara Translation Group, Walnut Creek, CA: AltaMira Press, s. 440.

 Referanser 

 Litteratur 
 Iyengar, B. K. S. (2005): Illustrated Light On Yoga. HarperCollins. ISBN 978-81-7223-606-9.

 Eksterne lenker 

 How to sit in Ardha Padmasana

Kategori:Yoga
Kategori:Buddhisme
Kategori:Hinduisme
Kategori:Jainisme